Na podlagi 68. in 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF) **Ministrstvo za notranje zadeve,** Štefanova ulica 2, Ljubljana, objavlja prosto uradniško delovno mesto za določen čas – projektno delo, za čas trajanja projekta Predsedovanje Republike Slovenije Svetu EU 2021 do 31. 3. 2022

**VIŠJI SVETOVALEC** v Ministrstvu za notranje zadeve, Službi za odnose z javnostmi.

Kandidat, ki se bo prijavil na prosto delovno mesto, mora izpolnjevati naslednje pogoje:

* da ima visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 4 leta delovnih izkušenj,
* osnovna raven znanja angleškega jezika,
* državljanstvo Republike Slovenije,
* znanje uradnega jezika,
* ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti pravnomočno obsojen zaradi drugega kaznivega dejanja na nepogojno kazen zapora v trajanju več kot šest mesecev,
* zoper njega ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* opravljeno osnovno usposabljanje za obravnavo in varovanje tajnih podatkov (kandidat ga lahko pridobi v okviru izbirnega postopka).

Prednost pri izbiri bodo imeli kandidati z znanjem fotografiranja in priprav video posnetkov ter s poznavanjem družbenih medijev (facebook, instagram ipd.) ter priprav strategij komuniciranja na družbenih omrežjih. Kandidate prosimo, da v priloženem obrazcu *Vloga za zaposlitev* pod točko 4/d podrobno obrazložijo poznavanje področja.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino, če ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (2. bolonjska stopnja).

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Naloge delovnega mesta VIŠJI SVETOVALEC so naslednje:

* organiziranje medsebojnega sodelovanja in usklajevanje notranjih organizacijskih enot in sodelovanja z drugimi organi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* samostojno opravljanje drugih zahtevnejših nalog,
* fotografiranje in video snemanje dogodkov ministrstva,
* obdelava fotografij in posnetkov in njihova objava na komunikacijskih kanalih, ki jih uporabljamo v ministrstvu.

Prijava na prosto delovno mesto mora vsebovati:

1. dokazilo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da ima znanje angleškega jezika,
4. izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega postopka dovoljuje Ministrstvu za notranje zadeve pridobitev podatkov iz 4. točke iz uradne evidence (v primeru, da kandidat z vpogledom iz uradnih evidenc ne soglaša, mora sam predložiti vsa dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil. Pričakuje se, da bo kandidat predložil tudi lastne foto in video izdelke.

Z izbranim kandidatom bo sklenjena pogodba o zaposlitvi za določen čas, za čas trajanja projekta Predsedovanje Republike Slovenije Svetu Evropske unije, in sicer do 31. 3. 2022, s polnim delovnim časom in šestmesečnim poskusnim delom. Izbrani kandidat ne bo imenovan v naziv, pravice oziroma dolžnosti mu bodo določene glede na uradniški naziv višji svetovalec III. Izbrani kandidat bo delo opravljal v prostorih Ministrstva za notranje zadeve, Službe za odnose z javnostmi, Litostrojska cesta 54, 1000 Ljubljana, oziroma v drugih uradnih prostorih Ministrstva za notranje zadeve.

Kandidat vloži prijavo v pisni obliki, na priloženem obrazcu Vloga za zaposlitev, ki jo pošlje v zaprti ovojnici z označbo: JO za DM »višji svetovalec« v MNZ, SOJ, št. **1100-36/2020** na **naslov**: Ministrstvo za notranje zadeve, Štefanova ulica 2, 1501 Ljubljana, in sicer **do 28. 2. 2020.** Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov gp.mnz@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: ga. Sabina Langus Boc, tel. 01 428 46 27.

Informacije o izvedbi javne objave: ga. Urša Kirn Pečnik, tel. 01 428 43 04.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.